CELEX: 62021TN0040
Language: sk
Date: 2021-01-25 00:00:00
Title: Vec T-40/21: Žaloba podaná 25. januára 2021 – Slovensko v. Komisia

22.3.2021   
            
            
               SK
            
            
               Úradný vestník Európskej únie
            
            
               C 98/30
            
         
      Žaloba podaná 25. januára 2021 – Slovensko v. Komisia
      (Vec T-40/21)
      (2021/C 98/34)
      Jazyk konania: slovenčina
      
         Účastníci konania
      
      
         Žalobkyňa: Slovenská republika (v zastúpení: B. Ricziová, splnomocnená zástupkyňa)
      
         Žalovaná: Európska komisia
      
         Návrh
      
      Žalobkyňa navrhuje, aby Všeobecný súd:
      
                  —
               
               
                  vyhlásil vykonávacie rozhodnutie Komisie (EÚ) 2020/1734 z 18. novembra 2020, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (1), za neplatné v rozsahu, v akom na Slovenskú republiku uplatňuje finančnú opravu týkajúcu sa opatrenia „Oddelená priama pomoc“ za rozpočtový rok 2016 (a týkajúcu sa rokov podania žiadostí 2013 a 2014) v celkovej výške 19 656 905,11 eura,
               
            
                  —
               
               
                  uložil Európskej komisii povinnosť nahradiť trovy konania.
               
            
         Žalobný dôvod a hlavné tvrdenia
      
      Žalobkyňa na podporu svojej žaloby uvádza jediný žalobný dôvod, ktorý sa zakladá na porušení článku 52 ods. 4 písm. a nariadenia Európskeho parlamentu a Rady (EÚ) č. 1306/2013 (2) v spojení s článkom 34 ods. 2 vykonávacieho nariadenia Komisie (EÚ) č. 908/2014 (3) v rozsahu, v akom neboli vo vzťahu k Slovenskej republiky dodržané procesné záruky, ktoré tieto ustanovenia zaručujú.
      Žalobkyňa v rámci svojho žalobného dôvodu tvrdí, že Komisia vykonávacím rozhodnutí 2020/1734 vylučuje z financovania Európskou úniou sumu 19 656 905,11 eura, ktorú Slovenská republika vynaložila v rámci EPZF a ktorá je súčasťou finančnej opravy týkajúcej sa opatrenia „Oddelená priama pomoc za rozpočtový rok 2016 (režim jednotnej platby za plochu – nedostatky v kvalite aktualizácií LPIS, kontrol na mieste a začatia vymáhania – rok podania žiadosti 2015), pričom táto suma podľa žalobkyne zahŕňa roky podania žiadostí 2013 a 2014, ktoré neboli predmetom vyšetrovania.
      
         (1)  Ú. v. EÚ L 390, 2020, s. 10.
      
         (2)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 2013, s. 549).
      
         (3)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 2014, s. 59).